́жше у́бѡ ікѡ́ну сію̀ ны́нѣ предъ̑ твои́мъ вели́чествомъ, бл҃гоче́стнымъ и́мже предрѣ́хомъ намѣ́реніемъ, про́симъ и мо́лимъ, и твоему̀ бл҃гоутро́бію ми́ли ся дѣ́емъ, при́зри млс̑тивнѡ на ню̀ и низпослѝ нбс̑ное твоѐ бл҃гослове́ніе, и во и́мя твоѐ трист҃о́е бл҃гословѝ и ѡст҃ѝ ю̀, во є́же сію̀ бл҃гоче́стнѡ чту́щіи, и предъ̑ не́ю тебѣ̀ смире́ннѡ кла́няющіися, и вѣ́рнѡ моля́щіися ѡбря́щутъ млс̑ть, и бл҃года́ть полу́чатъ, и ѿ всѣ́хъ бѣ́дъ и скорбе́й свобо́дны бу́дутъ, грѣхѡ́въ же проще́ніе полу́чатъ, и црс̑твія нбс̑нагѡ сподо́бятся:бл҃года́тію и щедро́тами, и чл҃вѣколю́біемъ тебѐ єди́нагѡ въ тро̑цѣ сла́вимагѡ бг҃а, ѻц҃а̀, и сн҃а, и ст҃а́гѡ дх҃а, єму́же сла́ва, ны́нѣ и при́снѡ, и во вѣ́ки вѣкѡ́въ